Deg uḥric-a nwala-d t talɣa nuḍris, nwala-d iwudam amek ggan, nuɣal nessen-iten anwi yelhan anwi diri, nebḍa aḍris d iskiren neẓra d akken Muḥya yenjeḥ deg lxetyar-is, yeẓra d acu teḥwaǧ tmetti taqbayli, yeẓra d acu yenɣan tamurt ayɣer tgumma ad tbed ɣef yidḍaren-is, ay-agi d tuqta n i SiPertufen I yettḥuccun sdaw iḍarren n wid i ten-ittamnen, neẓra-d daɣen tawsit n tmezgunt-a, nwala-d ayɣer isexdam inzan d lemɛun deg yiḍrisen-is , neḥṣa dakken limer ad nsewseɛ deg usenked mazal ad nawi isebtaren nniḍen deg tezrawt-a imi tamezgunt-a d tamsbaɣurt, nwala-d d acu umi qqaren tasleḍtn isental, nwala isental id yewi Muḥya deg uḍris- agi, nefhem d akken yebɣa ad aɣ-d isaki , yebɣa ad aɣ yeldi allen n wid yeṭsen neɣ n wid yettamnen uččanen, acku Muḥya yeḥṣa d akken ttuqten wid yecban Si Pertuf di tmetti-agi- zzin-aɣ-d yal ass, ur ilaq ara ad nettamen kkan, acku si laman id-yekka lexdeɛ, neɣ mulac ad aɣ-teḍru am Lḥaǧ Pititi ma yella ur neḥṣi ara andi nesrus iḍarren-nneɣ, ihi Muḥya d tigi id ttimsirin id-yettak, seg teḥkayin id yettexlaq neɣ id yettsuqul seg imeskaren ibaraniyen.